Φίνος Φιλμ

Η **Φίνος Φιλμ** είναι ελληνική εταιρεία παραγωγής ταινιών. Ιδρύθηκε το 1942 από τον Φιλοποίμενα Φίνο και λειτούργησε αδιάκοπα μέχρι το θάνατό του, το 1977. Ο συνολικός αριθμός των ταινιών ανήλθε στις 196 και σε 8 έκανε διανομή. Το διάστημα 1943-1977 (έτος θανάτου του Φίνου) ήταν η μεγαλύτερη εταιρεία του κλάδου και μια από τις μεγαλύτερες στο χώρο της Ανατολικής Μεσογείου. Υπήρξε για χρόνια ανταγωνιστής με την εταιρεία Καραγιάννης - Καρατζόπουλος η οποία αποτελούσε την δεύτερη σε μέγεθος εταιρεία στην Ελλάδα.

## Ιστορία
thumb|250px|Η έδρα της Φίνος Φιλμ, στην οδό Χίου
Το 1954 ο Φίνος μεταφέρει για τελευταία φορά την έδρα της εταιρείας του στο παλιό κτήριο σαπωνοποιίας του Παπουτσάνη στην οδό Χίου 53, κοντά στον σταθμό Λαρίσης. Στο νεοκλασικό της οδού Χίου αναπτύσσονται τα εργαστήρια, από την εμφάνιση μέχρι την τελική κόπια (εμφανιστήρια, μοντάζ, μιξάζ κλπ.) τα γραφεία και ο σχεδιασμός παραγωγής της εταιρείας. Ο Φίνος ταυτόχρονα αναζητά μεγαλύτερα πλατό αφού οι ανάγκες της παραγωγής αυξάνονται συνεχώς. Το πλατό ΑΤΛΑΝΤΙΣ, όπως το είχαν ονομάσει επειδή ήταν δίπλα στο παλιό εργοστάσιο τσιμέντων ΑΤΛΑΝΤΙΣ, στην περιοχή Θυμαράκια της οδού Λιοσίων, δεν ανταποκρίνεται πλέον στις ανάγκες της εταιρείας.

Το 1958 ξεκινά η λειτουργία των νέων πλατό της εταιρείας στους Αγίους Αναργύρους, στην περιοχή Μυκονιάτικα. Ήταν τα παλιά βουστάσια του Ιωάννη Μέρλα. Η ανακατασκευή τους κράτησε περισσότερο από δύο χρόνια. Υπήρχαν δύο πλατό, ένα μεγάλο και ένα μικρό, καθώς και αποθήκη, ξυλουργείο, καμαρίνια και ένας μεγάλος περίβολος που εξυπηρετούσε την δυνατότητα κατασκευής ντεκόρ πόλης, όπως συμβαίνει στην ταινία *[[Λόλα (ταινία, 1964)|Λόλα]],* όπου όλη η Τρούμπα έχει κατασκευαστεί στον περίβολο των πλατό. Τα στούντιο ήταν κοντά στον αστικό ιστό και ταυτόχρονα απομονωμένα. Το μεγαλύτερο μέρος των ταινιών της χρυσής περιόδου της εταιρείας γυρίστηκαν στα πλατό των Αγίων Αναργύρων. Όταν οι ταινίες ήταν πολλές και το γκρουπάρισμα δεν έβγαινε, χρησιμοποιούσαν και το στούντιο της Ανζερβός στην Φιλοθέη, το οποίο κατεδαφίστηκε πριν το 2004 και ήταν ένα από τα πρώτα στούντιο της χώρας, χρηματοδοτούμενο με δάνειο από την Εθνική Τράπεζα.

Όλα αυτά συνέβαιναν μέχρι το 1970, όταν και εγκαινιάστηκαν τα νέα στούντιο της εταιρείας στα Σπάτα, που αποτελούσαν ένα μεγάλο όνειρο του Φίνου, που σύμφωνα με συνεργάτες του ήθελε να φτιάξει μια ελληνική Τσινετσιτά. Στο πλαίσιο αυτού του οράματος ο Φίνος έστειλε αρχιτέκτονα και συνεργάτες στην Τσινετσιτά στη Ρώμη, ώστε να πάρουν πληροφορίες για την κατασκευή των πλατό - μπορεί κανείς να διακρίνει αρχιτεκτονικές ομοιότητες με τα πλατό της Τσινετσιτά. Τα νέα στούντιο αποτελούνταν από δύο μεγάλες σκηνές και όλους τους αναγκαίους χώρους ενός αντίστοιχου συγκροτήματος. Τη δεκαετία του 1970 θεωρούνταν από τα καλύτερα πλατό στην Ευρώπη και προς στιγμήν φάνηκε ότι θα προσέφεραν ακόμα πιο ραγδαία ανάπτυξη στην εγχώρια κινηματογραφική παραγωγή.

Τότε όμως, από το 1972-1973 και μετά, κοινωνικοί και οικονομικοί λόγοι της εποχής, με κυρίαρχη αιτία την ανάπτυξη της τηλεόρασης, καθώς και η αδυναμία του Φίνου να δημιουργήσει επιχειρηματικές συνεργασίες και να λειτουργήσει στο πνεύμα της νέας εποχής προκάλεσαν μεγάλη κρίση στον ελληνικό κινηματογράφο, από την οποία η Φίνος Φιλμ χτυπήθηκε σοβαρά. Με τον θάνατο του ιδρυτή της το 1977, η εταιρεία ασχολήθηκε κυρίως με την ενοικίαση των ταινιών της και την εκμετάλλευση των πλατό, ώστε να αποπληρωθούν τα τεράστια χρέη. Τα στούντιο της Φίνος Φιλμ στα Σπάτα ακόμα και σήμερα συγκαταλέγονται ανάμεσα στα μεγαλύτερα πλατό της χώρας και το μοναδικό κινηματογραφικό αρχιτεκτονικό δείγμα (μαζί με το Studio Alfa στα Μελίσσια) μιας εταιρείας, που λειτούργησε στο μοντέλο συγκεντρωτισμού της κινηματογραφικής παραγωγής, όπως και τα μεγάλα αμερικανικά και ευρωπαϊκά στούντιο από το 1930 έως τις αρχές της δεκαετίας του 1960.

Από το 2006, ωστόσο, επανήλθε στην παραγωγή και χρηματοδότηση ταινιών με ταινίες όπως η *[[Uranya]]* του Κώστα Καπάκα και το ριμέικ του *[[Ο Ηλίας του 16ου (ταινία, 2008)|Ο Ηλίας του 16ου]]*. 

Τα τελευταία χρόνια η Φίνος Φιλμ διατηρεί παρουσία στο διαδίκτυο. Το 2013 αναγκάστηκε να αποσύρει τις ταινίες της απο το κανάλι της στο YouTubehttps://www.protothema.gr/culture/article/331616/finos-film-aposurei-tis-tainies-tis-apo-to-youtube/ ενώ τελικά έκλεισε και το λογαριασμό της στην πλατφόρμα.

Ανά καιρούς η Φίνος Φιλμ δημιουργεί και ανεβάζει viral χιουμοριστικά βίντεο με μοντάζ από ατάκες και σκηνές ταινιών, που σχετίζονται με γιορτές, παγκόσμιες ημέρες ή θέματα της επικαιρότητας.

## Εισιτήρια
Πρώτες σε εισιτήρια ήρθαν οι ακόλουθες 18 ταινίες της Φίνος Φιλμ:

Δεύτερες σε εισιτήρια ήρθαν οι ακόλουθες 18 ταινίες της Φίνος Φιλμ:

Τρίτες σε εισιτήρια ήρθαν οι ακόλουθες 17 ταινίες της Φίνος Φιλμ:
Η ταινία της Φίνος Φιλμ με τα περισσότερα εισιτήρια:
* *[[Υπολοχαγός Νατάσσα]]* (1970 - 1971) 751.117 (1η/87) *[[Νίκος Φώσκολος]]*

Η ταινία της Φίνος Φιλμ με τα λιγότερα εισιτήρια:
* *[[Οι παράνομοι (ταινία, 1958)|Οι παράνομοι]]* (1958 - 1959) 13.364 (28η/45) *[[Νίκος Κούνδουρος]]*

## Βραβεία - Διακρίσεις - Συμμετοχές
### [[Φεστιβάλ Κινηματογράφου Θεσσαλονίκης]]

### [[Διεθνές Φεστιβάλ Κινηματογράφου Καννών]]

### [[Διεθνές Φεστιβάλ Κινηματογράφου Βερολίνου]]

### [[Όσκαρ]]

### Άλλα βραβεία - συμμετοχές

**[[Το αμαξάκι]]* (1957)
** Επίσημη συμμετοχή στο Φεστιβάλ Κινηματογράφου Karlovy Vary (Τσεχοσλοβακία) 1958

**[[Το τελευταίο ψέμα]]* (1958)
**Επίσημη συμμετοχή στο Φεστιβάλ Κινηματογράφου Μελβούρνης (Αυστραλία) 1959
**Επίσημη συμμετοχή στο Φεστιβάλ Κινηματογράφου Σαν Φρανσίσκο (ΗΠΑ) 1959
**Επίσημη συμμετοχή στο Φεστιβάλ Κινηματογράφου Αδελαΐδας (Αυστραλία) 1962
**Επίσημη συμμετοχή στο Φεστιβάλ Κινηματογράφου Εδιμβούργου (Σκωτία) 1959
**Υποψήφιο για βραβείο καλύτερης ξένης ηθοποιού στα βραβεία BAFTA (Μεγάλη Βρετανία) 1960

**[[Το ξύλο βγήκε από τον παράδεισο]]* (1959)
**Επίσημη συμμετοχή στο Φεστιβάλ Κινηματογράφου Εδιμβούργου (Σκωτία) 1961

**Το ποτάμι* (1960)
**Βραβείο σκηνοθεσίας στο Φεστιβάλ Κινηματογράφου Βοστόνης (ΗΠΑ) 1961
****[[Ηλέκτρα (ταινία, 1962)|Ηλέκτρα]]* (1962)
***Δίπλωμα αξίας στο Φεστιβάλ Κινηματογράφου Εδιμβούργου (Σκωτία) 1962
***Ειδικό βραβείο σκηνοθεσίας στο Φεστιβάλ Κινηματογράφου Ακαπούλκο (Μεξικό) 1962
***Βραβείο Femina στο Φεστιβάλ Κινηματογράφου Βελγίου 1962
***Βραβείο κινηματογραφικού τύπου και κριτικής Αμβέρσας (Βέλγιο) 1964
***Βραβείο καλύτερης ταινίας στο Φεστιβάλ Κινηματογράφου της Διεθνούς Ένωσης Νέων Γαλλίας
***Βραβείο καλύτερης ταινίας από τους αντιπροσώπους διεθνούς τύπου στο Φεστιβάλ Βαλκανικού Κινηματογράφου 1964

**[[Το χώμα βάφτηκε κόκκινο]]* (1965)
**Επίσημη συμμετοχή στο Φεστιβάλ Κινηματογράφου Karlovy Vary (Τσεχία) 1966

**[[Κοντσέρτο για πολυβόλα]]* (1967)
**3 Κρατικά Κινηματογραφικά Βραβεία 1967 (σκηνοθεσίας, Αργυρός Απόλλων ερμηνείας ΕΚΚΑ)

**[[Κατάχρησις εξουσίας]]* (1971)
**Αργυρός Απόλλων ερμηνείας ΕΚΚΑ 1971

**[[Ο βάλτος (ταινία)|Ο βάλτος]]* (1973)
**Επίσημη συμμετοχή στο Φεστιβάλ Ναυτικού Κινηματογράφου Καρθαγένης (Ισπανία) 1974.
## Πηγές

*Μάρκος Ζέρβας (2003) *Finos Film 1939-1977 Ο μύθος και η πραγματικότητα*. Άγκυρα.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Σελίδα στο IMDb
* Προφίλ στο Instagram
* Κανάλι στο YouTube
* Γιατί η Φίνος Φιλμ αποσύρει το κανάλι από το Youtube
* Φίνος Φίλμς: Γιατί οι ταινίες του Φίνου λατρεύονται ακόμα;, *[[Athens Voice]]*, 23 Ιουνίου 2021

Κατηγορία:Κινηματογραφικές εταιρίες παραγωγής
Κατηγορία:Κινηματογράφος στην Ελλάδα
Κατηγορία:Ελληνικές εταιρίες παραγωγής ταινιών
Κατηγορία:Ελληνικά εμπορικά σήματα